Diari Oficial de la Generalitat Valenciana


Sumari del DOGV 6734, del 14-03-2012 (2012/2095)

Notificació de la sentència dictada en el judici verbal número 406/2010.
------------------------------------------------------------------------

### Dades del document

Número de DOGV
:   6734

Data del DOGV
:   14-03-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/2095


Organisme emissor
:   Jutjat de Primera Instància Número 4 d'Elx

Tipus de document
:   Edicte

Notificació de la sentència dictada en el judici verbal número 406/2010. [2012/2095]  
Judici verbal 000406/2010   
Part demandant: José Manuel Perelló Tevar i José Fuentes Tevar.  
Part demandada: Nadine Mula López Haldi, Maria de los Ángeles Patón Valenzuela, Pablo Martínez Chazarra, Alberto Martínez Chazarra, Maria Ángeles Hernández Palacios i Alenka, CB.  
Sobre: ordinaris.   
En el judici a què es fa referència s'ha dictat la resolució que té el text que, literalment, és com segueix:   
«Dispositiva  
Desestime de manera íntegra la demanda interposada per José Manuel Perelló Tevar i José Fuentes Giménez, representats pel procurador dels tribunals Emigdio Tormo Ródenas i assistits pel lletrat Ramón Luis García García, contra Pablo Martínez Charraza, Alberto Martínez Charraza i M.ª Ángeles Hernández Palacios, representats per la procuradora dels tribunals Yolanda Sánchez Orts i assistits pel lletrat Javier Beltrán Doménech, i absolc Pablo Martínez Charraza, Alberto Martínez Charraza i M.ª Ángeles Hernández Palacios de la pretensió de condemna formalitzada per la part actora en la seua demanda.   
Estime totalment la demanda interposada per José Manuel Perelló Tevar i José Fuentes Giménez, representats pel procurador dels tribunals Emigdio Tormo Ródenas i assistits pel lletrat Ramón Luis García, contra Nadine Mula López Haldi i M.ª de los Ángeles Patón Valenzuela, declarades en situació processal de rebel·lia, i condemne Nadine Mula López i M.ª de los Ángeles Patón Valenzuela a pagar, de forma mancomunada en la proporció establida en el fonament jurídic quart d'aquesta resolució, a José Manuel Perelló Tevar i José Fuentes Giménez la suma de deu mil nou-cents cinquanta-huit euros i quaranta-huit cèntims (10.958,48 €), de tal manera que la demandada Nadine Mula López Haldi haurà de pagar a José Manuel Perelló Tevar i a José Fuentes Giménez el 10% d'aquesta quantitat, és a dir, 1.095,85 euros, i la demandada, M.ª de los Ángeles Patón Valenzuela, haurà de pagar a José Manuel Perelló Tevar i José Fuentes Giménez el 90% de l'esmentada quantitat, és a dir, 9.862,63 euros, en ambdós casos més els interessos legals, que es liquidaran en la forma establida en el fonament jurídic cinqué d'aquesta resolució judicial.  
En matèria de costes cal ajustar-se al contingut del fonament jurídic sisé d'aquesta resolució judicial.   
Mode d'impugnació: mitjançant un recurs d'apel·lació davant l'Audiència Provincial (secció amb seu a Elx) (art. 455 de la Llei d'Enjudiciament Civil).  
El recurs d'apel·lació s'interposarà davant d'aquest Jutjat dins del termini de 20 dies des de l'endemà de la notificació que s'impugne. L'apel·lant exposarà les al·legacions en què base la impugnació, a més d'esmentar la resolució objecte d'apel·lació i els pronunciaments que impugna (art. 457.1 i 2 de la Llei d'Enjudiciament Civil, segons la redacció que en fa la Llei 37/2011, de 10 d'octubre, de Mesures d'Agilitació Processal), i la justificarà amb la constitució prèvia d'un dipòsit en el compte de consignacions d'aquest Jutjat, sense aquest requisit no s'admetrà a tràmit el recurs (DA 15a de la Llei Orgànica 1/2009, de 3 de novembre).  
Porteu l'original al llibre de sentències.  
Aquesta és la meua sentència, de la qual s'expedirà una testimoniança per a unir-la a les actuacions, que pronuncie, mane i firme.   
Publicació. La sentència anterior ha sigut llegida i publicada pel jutge que la subscriu, mentre celebrava audiència pública, amb la meua assistència, en el dia de la seua data; jo, el secretari, en done fe».  
Atés que es desconeix el domicili o la residència actuals de la part demandada Nadine Mula López Haldi i María de los Ángeles Patón Valenzuela, mitjançant la provisió de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana, per a portar a efecte la diligència de notificació de sentència.   
  
Elx, 6 de febrer de 2012.- La secretària judicial: Concepción Ferrer Moyá.